દિલ્હીના મુખ્યમંત્રી અરવિંદ કેજરીવાલે એક જન આંદોલન દ્વારા લોકોના મનમાં પોતાનું આગવું સ્થાન ઊભું કર્યું હતું, જે પછી દેશને બદલવાના વિચાર સાથે તેમણે રાજકારણમાં પ્રવેશ કર્યો અને એક રાજકીય પક્ષ પણ ઊભો કર્યો, જેના દ્વારા આજે તેઓ દિલ્હીના મુખ્યમંત્રી છે. દેશને ભ્રષ્ટાચારમુક્ત કરવા માટે પ્રમાણિક એન્જિનિયરથી રાજનેતા બનવા સુધીની અરવિંદ કેજરીવાલની અત્યાર સુધીની સફરમાં તેમને શું મશ્કેલીઓ નડી, એ પડદા પર રજૂ કરવા માટે એક ફિલ્મ બનાવવમાં આવી છે, જેનું નામ છે, 'એન ઇનસિગ્નિફિકન્ટ મેન', જેનું ટ્રેલર બુધવારે રિલીઝ કરવામાં આવ્યું હતું.